Faqqgħet il-gwerra U fuq ix-xwiek konna, ħerqana Biex nagħmlu minn qalbna kull sagrifiċċju. U l-armi qerrieda tawna, f'idejna, Biex għal bnedmin bħalna, naħbtu bil-qilla U dan ħassejna li kien ġieh kbir. Għall-amar weġibna u morna nissieltu, Nitbiċċru, nitqatlu fi xmajjar ta' demm. Eluf u eluf ħajjithom tilfu; Eluf u eluf baqgħu ħajjin; Min zopp, min agħma u min mifluġ. Minn moħħna l-ħsieb għadda, Li dak li għamilna sewa xi ħaġa; Li dak li għamilna ma kienx għal xejn. Il-gwerra saret għal ġieh il-ħaqq. U nafu issa kemm konna mqarrqa, Għax ġieh il-ħaqq ma kien hemm qatt. Konna biss pupi bl-ispaga mġebbda Min-nies setgħana, mimlija regħba. Qlub il-kefrija mimlija frugħa, Għad-demm għatxana, f'dagħdigħa ġenn. U minn li għadda ma tgħallmu xejn. Bla rażan għadha taħkem ir-regħba W għadhom isaltnu fost il-bluhat. Fl-imħuħ iħawdu, fl-imħuħ igerfxu Kliem ta' bla siwi, gideb tnassis. IL-MALTI Ieqful Teqfu ngħidilkoml M'intomx tisimgħu l-karba tiegħil M'intomx tarawni kif jien mifluġ M'intomx tisimgħu l-krib ta' sħabi, Ta' dawk l' għal dejjem baqgħu bla dawll Insejtuhom lil sħabi l-oħra, Li il-aħjar tagħhom tilfu ħajjithom U ġew midfuna 'l bogħod minn arthom, Ġewwa l-egħlieqi taħt il-pepprin' Ieqful Sikktu l-kliem fieragħ Li minnu l-bniedem ma jieħu xejn. Tkellmu jekk tridu, 'ma kunu rġiel veri; Tkellmu bis-sewwa għal ġieh il-ħaqq. Tissuktawx iżjed fil-qerq u l-gideb, Għax terġgħu titfgħu lid-dinja kollha F'baħar ta' niket; f'baħar ta' hemm.